Mä lykkään purteni laineillen
Mä lykkään purteni laineillen
 ja järven poikki sen ohjaan
 ja lasken salmia saarien
 tuon pienen poukaman pohjaan.

 Ja rannalla lahden tyynen sen
 on tuoksuva tuomilehto,
 koti peippojen, kerttujen keväisten
 ja laulujen, tuoksujen kehto.

 Mut varjossa lehdon vilppahan sen
 on neitonen tummatukka,
 mun leppäkerttuni keväinen,
 mun lauluni, lempein kukka.